**Табела 5.2.** Спецификација предмета

|  |  |  |  |  |
| --- | --- | --- | --- | --- |
| **Студијски програм: Социјална политика и социјални рад** | | | | |
| **Назив предмета: Функционални српски језик** | | | | |
| **Наставници: Ивана З. Митић и Александра А. Јанић** | | | | |
| **Статус предмета: изборни** | | | | |
| **Број ЕСПБ: 5** | | | | |
| **Услов:** / | | | | |
| **Циљ предмета**  Студент је способан да препозна, анализира, објасни и правилно примењује функционална правописна, морфолошка, лексиколошка и синтаксичка знања у текстовима на савременом српском језику. | | | | |
| **Исход предмета**  Након одслушаног предмета студент је способан да препозна и у пракси правилно примењује основна правописна, морфолошка, лексиколошка и синтаксичка правила (при писању семинарских и других радова, захтева, молби, жалби и сл.). | | | | |
| **Садржај предмета**  *Теоријска настава*  1. Правописне недоумице на нивоу речи у српском језику и честа колебања у писању полусложеница, сложеница и спојева речи. 2. Правописне недоумице на нивоу реченице у српском језику. 3. Основни принципи скраћивања речи у српском језику. 4. Правилно грађење глаголских облика и њихова употреба у српском језику. 5. Функционална употреба падежа у српском језику. 6. Специфичности грађења речи у српском језику. 7. Најновији англицизми у српском језику. 8. Двосмисленост као проблем на нивоу речи, синтагме и реченице. 9. Синтаксичке недоумице у српском језику. 10. Конгруенција на нивоу просте и сложене реченице. 11. Писање захтева, молбе и жалбе. 12. Језик и стил у српском језику. 13. Језичке одлике академског писања. 14. Наслов рада, сажетак и кључне речи – језичке одлике и технички параметри. 15. Цитирање и парафразирање текста.  *Практична настава – вежбе*: Увежбавање наставног садржаја на примерима и одабраним текстовима из области коју изучавају студенти. | | | | |
| **Литература**  *Обавезна*  1. Предраг Пипер, Иван Клајн, *Нормативна граматика српског језика*, Нови Сад: Матица српска, 2013. (или каснија издања)  2. Јордана Марковић, Маја Вукић, Александра Јанић, *Правописна и друга језичка вежбања*, Ниш: Филозофски факултет у Нишу, 2020.  3. Li Kuba i Džon Koking, *Metodologija izrade naučnog teksta: kako se piše u društvenim naukama*, Podgorica: CID Romanov: Banjaluka, 2004 (или друго издање).  Додатна литература биће препоручена студентима у складу са њиховим интересовањима. | | | | |
| **Број часова активне наставе** | **Теоријска настава: 2** | | **Практична настава: 2** | |
| **Методе извођења наставе:** дијалошка, монолошка, консултативна. | | | | |
| **Оцена знања (максимални број поена 100)** | | | | |
| **Предиспитне обавезе** | поена | **Завршни испит** | | поена |
| практични задаци у току семестра | 30 | писмени испит | | 70 |